ڕۆژی یادکردنەوەی جینۆسایدی ئەرمەنییەکان

ڕۆژی یادی جینۆسایدی ئەرمەنییەکان یان ڕۆژی یادکردنەوەی جینۆساید (بە ئەرمەنی: Մեծ Եղեռնի զոհերի հիշատակի օր) پشووی فەرمییە لە ٢٤ی نیسان لە ئەرمەنستان و کۆماری قەرەباغ. ئەرمەنییەکان و ڕەوەندی ئەرمەنییەکان قوربانییانی کۆمەڵکوژی ئەرمەنییەکان لە ساڵی ١٩١٥ دەھێننەوە یاد. جینۆسایدی ئەرمەنەکان زنجیرەیەک کۆمەڵکوژی و برسێتی و ئاوارەبوونی زۆرەملێی یەک ملیۆن و ٥٠٠ ھەزار ئەرمەنی بوو لەلایەن حکوومەتی عوسمانییەوە. لە شاری یەریڤان پایتەختی ئەرمینیا، سەدان ھەزار کەس بەرەو یادەوەری جینۆسایدی تسیسێرناکابێرد ڕێپێوان دەکەن بۆ دانانی گوڵ لە بڵێسەی ئەبەدی.

سەرچاوەی ئەو یادەوەرییە دەگەڕێتەوە بۆ بڕیارێکی ئیمپراتۆریەتیی عوسمانی بۆ دەستگیرکردن و لەسێدارەدانی کۆمەڵێک ڕۆشنبیر و ناوداری ئەرمەنی لە ئەستەنبوڵ لە ٢٤ی نیسانی ١٩١٥.ئەم ڕۆژە بۆ یەکەمجار لەلایەن ئەرمەنییەکانی لوبنانەوە بە بۆنەی پەنجا ساڵەی ئەم بۆنەیە لە ساڵی ١٩٦٥ ھەڵبژێردرا. ھەموو ساڵێک ئەمڕۆ شایەتحاڵی خۆپیشاندان و گردبوونەوە لەو ناوچانەی ئەرمەنییەکان تێیدا نیشتەجێن لە سەرانسەری جیھان بۆ یادکردنەوەی قوربانییانی کۆمەڵکوژییەکان. ھەروەھا ئەم ڕۆژە لە ساڵی ١٩٨٨ وەک پشووی فەرمی بۆ  کۆماری ئەرمینیای سۆڤیەت دەستنیشان کرا. 

ھەروەھا ئاشوورییەکان/سووریانییەکان/کلدانییەکان لەم ڕۆژەدا یادی قوربانییەکانیان لە سەردەمی کۆمەڵکوژییەکانی سەیفۆ دەکەنەوە.

 سەرچاوەکان 

 سەرچاوەکان